ยกเลิกระบบ Test &amp; Go ส่งผลดีต่อการฟื้นตัวของเศรษฐกิจ คาดภายในปีนี้สร้างรายได้กว่า 1.5 ล้านล้านบาท
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า การยกเลิกระบบ Test &amp; Go สำหรับชาวต่างชาติจะเดินทางเข้ามาในประเทศไทย เชื่อว่าจะมีต่างชาติมาไทยเพิ่มมากขึ้น ซึ่งส่งผลดีต่อภาคการท่องเที่ยวให้ฟื้นตัวและยังส่งผลต่อเศรษฐกิจของไทยให้ขยายตัวและดึงดูดนักท่องเที่ยวให้มากขึ้น นอกจากนี้ คาดว่า ตั้งแต่เดือนพฤษภาคม 2565 เป็นต้นไป จะมีนักท่องเที่ยวต่างชาติเดินทางเข้ามาท่องเที่ยวในประเทศไทยไม่น้อยกว่า 300,000 คนต่อเดือน หลังจากยกเลิกการตรวจ RT-PCR เหลือเพียงการตรวจ ATK เท่านั้น ซึ่งคาดการณ์ว่าภายในปี 2565 นี้  จะมีนักท่องเที่ยวต่างชาติเดินทางมาท่องเที่ยวประเทศไทยราว 7-10 ล้านคน และสร้างรายได้ประมาณ 1.5 ล้านล้านบาท อีกทั้งมีการหารือกับผู้ประกอบการธุรกิจที่เกี่ยวข้องกับการท่องเที่ยว เพื่อรองรับการท่องเที่ยวภายในประเทศ ซึ่งทาง ททท. มีการเตรียมไว้เพื่อให้เป็นไปตามเป้าหมายของรัฐบาล